ZAPISNIK
25. sjednice Vijeća Mjesnog odbora Dankovec
održane dana 13. lipnja 2023. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski i Slavko Stanić
Sjednici prisustvuje gđa. Sandra Šukunda, stručna referentica Gradskog ureda za mjesnu samoupravu, civilnu zaštitu i sigurnost, Područni odsjek Gornja Dubrava
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 24. sjednice Vijeća Mjesnog odbora Dankovec, održane 23. svibnja 2023.godine.
      Na prijedlog predsjednika Vijeća, Vijeće prihvaća dopunu dnevnog reda i jednoglasno utvrđuje

DNEVNI RED
1. Prijedlog za rješavanje prometne problematike na raskrižju Jalševečke ceste i ulice Graduši – donošenje zaključka;
1. Prijedlog za postavljanje nadzorne kamere na objektu Mjesnog odbora Dankovec, Slanovečka cesta 19 – donošenje zaključka;
1. Prijedlog lokacija za postavljanje klamerica za bicikle – donošenje zaključka;
1. Pitanja, prijedlozi i obavijesti.


Ad 1.  Prijedlog za rješavanje prometne problematike na raskrižju Jalševečke ceste i ulice Graduši
           Nakon provedene rasprave, Vijeće jednoglasno donosi 
ZAKLJUČAK
1. Predlaže se održavanje komisijskog očevida vezano uz rješavanje prometne problematike na raskrižju Jalševečke ceste kod kbr.155-157 i ulice Graduši, kako bi nadležne službe odlučile o postavljanju vertikalne i horizontalne signalizacije ili prometnog ogledala na predmetnoj lokaciji.
2. Gore navedeno predlaže se radi sigurnijeg uključivanja u promet iz ulice Graduši na Jalševečku cestu, odnosno radi bolje preglednosti.

Ad 2.  Prijedlog za postavljanje nadzorne kamere na objektu Mjesnog odbora Dankovec, Slanovečka cesta 19 
Nakon provedene rasprave, Vijeće jednoglasno donosi
ZAKLJUČAK

Predlaže se postavljanje nadzorne kamere na sjeverni zid objekta mjesne samouprave Dankovec, Slanovečka cesta 19.

Ad. 3 Prijedlog lokacija za postavljanje klamerica za bicikle
Nakon provedene rasprave, Vijeće jednoglasno donosi
ZAKLJUČAK
	Predlaže se postavljanje klamerica za bicikle na sljedećim lokacijama:
· kod Doma zdravlja, ulica Pršaki kbr.34
· kod Područne škole Dankovec, sjeveroistočna strana, kod WC-a
· kod ulaza u objekt mjesne samouprave Dankovec, Slanovečka kbr.19

Ad. 4 Pitanja, prijedlozi i obavijesti
          Po ovoj točki dnevnog reda nije bilo pitanja i prijedloga.
          Završeno u 21,00 sati.
KLASA:024-08/23-003/1167
URBROJ: 251-13-11-5/009-23-2
U Zagrebu, 13. lipnja  2023.godine

Zapisnik sastavio: Dražen Zrinski  
Zapisnik tehnički i administrativno obradila: Sandra Šukunda  

